Diari Oficial de la Generalitat Valenciana


Sumari del DOGV 4174, del 23-01-2002 (2002/316)

Informació pública de l'aprovació definitiva del programa d'actuació integrada, pla parcial i projecte d'urbanització que afecten el sector industrial S-5, de Montaverner.
---------------------------------------------------------------------------------------------------------------------------------------------------------------------------

### Dades del document

Número de DOGV
:   4174

Data del DOGV
:   23-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/316


Organisme emissor
:   Ajuntament de Montaverner

Tipus de document
:   Anunci

Informació pública de l'aprovació definitiva del programa d'actuació integrada, pla parcial i projecte d'urbanització que afecten el sector industrial S-5, de Montaverner. [2002/Q316]
  
El Ple de la corporació, en la sessió extraordinària del dia 14 de desembre de 2001, va adoptar, entre altres i per unanimitat, el següent acord:
  
Primer
  
Aprovar definitivament el projecte d'urbanització i el programa d'actuació integrada i el pla parcial per al desenvolupament del sector industrial número 5 del Pla General d'Ordenació Urbana vigent, i estimar les al·legacions presentades per SAT Viveros Cambra i Vicente Barberá Vidal, en data 23 i 20 de novembre, respectivament.
  
Segon
  
L'execució de la present actuació, es farà per gestió directa, delegant la condició d'agent urbanitzador en la iniciativa empresarial pública que s'expressarà.
  
Tercer
  
Adjudicar a Innovacions Empresarials de Montaverner (Innovem), SL, amb codi d'identificació fiscal C14502504, amb seu al carrer d'Albaida, del polígon industrial La Cava, de Montaverner, representada pel senyor Jesús Segrelles Quilis, amb document nacional d'identitat número 85084778I, com a gerent, l'execució del programa d'actuació integrada per al desenvolupament de la unitat d'execució industrial número 5 vigent, d'acord amb l'alternativa tècnica i proposició juridicoeconòmica presentada, favorablement informada pel tècnic municipal, i que se subscriga el Conveni Urbanístic, així com la seua inscripció en el Registre de Programes i Agrupacions d'Interès Urbanístic de la Conselleria d'Obres Públiques, Urbanisme i Transports.
  
Quart
  
Eximir a Innovacions Empresarials de Montaverner (Innovem), SL, de dipositar en la Tresoreria Municipal la garantia preceptiva, (del 7% cost d'urbanització) en el termini de 15 dies, tal i com sol·licita l'empresa municipal, en document presentat en este ajuntament, amb número 1.014 de registre d'entrada, i què en el termini de 30 dies, subscriguen el Conveni Urbanístic proposat, amb les modificacions que s'arrepleguen en l'apartat primer d'esta part dispositiva.
  
Cinqué
  
Donar trasllat del programa d'actuació integrada objecte d'aprovació i adjudicació a la Conselleria d'Obres Públiques, Urbanisme i Transports, de conformitat i als efectes previstos en l'article 47.7 de la Llei Reguladora de l'Activitat Urbanística.
  
Sisé
  
Remetre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 de la Llei Reguladora de l'Activitat Urbanística.
  
Seté
  
Publicar l'aprovació del Programa d'Actuació Integrada per al desenvolupament de la unitat d'execució industrial número 5, en el Butlletí Oficial de la Província de València i del corresponent projecte d'urbanització en el Diari Oficial de la Generalitat Valenciana, tal com disposen els articles 59.4 i 34 de la Llei 6/1994, de 15 de novembre (LRAU).
  
Huité
  
1. Que per part de l'agent urbanitzador Innovem, SL, es compense en metàl·lic i al valor inicial previst en el programa d'actuació integrada, les parcel·les aportades per aquest ajuntament i que estiguen afectades en el sector industrial número 5 i que s'arrepleguen en el projecte de reparcel·lació.
  
2. Que per part de l'agent urbanitzador Innovem, SL, es compense en metàl·lic a 3.000 pesetas/metre quadrat el valor corresponent al 10% de l'aprofitament urbanístic que li correspon a l'ajuntament en el dit sector industrial número 5.
  
3. Que s'arrepleguen estos extrems en el projecte de reparcel·lació que ha de sotmetre's novament al públic abans de la seua aprovació definitiva.
  
4. Que es lliure certificat i es notifique aquest acord al gerent d'Innovem, SL, com a representant de la mercantil que proposa el desenvolupament del programa de actuació integrada industrial sector número 5 de Montaverner.
  
Nové
  
Acceptar les renúncies a participar en el procediment de reparcel·lació, expressats en temps i forma, en document públic presentat davant de l'ajuntament, per part dels interessats, i com a conseqüència d'això, encomanar a l'agent urbanitzador, s'inicien els tràmits per a portar a bon termini l'expedient d'expropiació per taxació conjunta, tal i com disposa la Llei Reguladora de l'Activitat Urbanística i la Llei d'Expropiació Forçosa.
  
Contra el present acord, que posa fi a la via administrativa, podrà interposar, potestativament, recurs de reposició davant de l'alcaldessa, en el termini d'un mes, a partir de l'endemà de la present notificació, conformement al que disposen els articles 116 i 117 de la Llei 4/1999, que modifica la Llei 30/1992, de Règim Jurídic de les Administracions Públiques i del Procediment Administratiu Comú; o interposar directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a partir de la notificació o publicació d'aquest acord, conformement al que disposa l'article 46.1 de la Llei 29/1998, RJCA. Tot això sense prejudici d'exercitar qualsevol altre que estime oportú.